《参议李郎中惠示古律诗两巨轴次韵首篇奉酬》
宋代·喻良能

邺中七雄迹既扫，谢楼梦断池塘草。
仙李诗人麻竹多，佳句唯塘杜陵老。
省郎句法专后来，压尽今世诗流才。
并刀翦水有佳致，月中聚雪无纖埃。
穿天出月馀四纪，捉月风流今不死。
从教人售一杯水，自信笔挟风霜字。
次山风味唤仍回，老文犹未磨苍崖。
收拾明珠百馀斛，寒光入夜阖复开。
我得公诗兴叹慨，千古长留诗卷在。
只恐天官下取将，人间古货今难卖。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义塘》二十卷，孝宗深加叹赏，即命颁行。为文精深典雅。有《香山集》、《家帚编》等。